  Виталий Пронин  Пичи Пурга ёрос администрация ивортэмъя, шуръёс вӧлскон вакытлы районын ваньмыз дась.Яган поселениын миым тудву ӝутскыны кутскиз 6-тӥ оштолэзе. Тужгес зол бадӟымаз со 21-тӥ оштолэзьлы. Соку Постолка но Кечёвка шуръёс усён вадестӥ Иж шур ӝутскиз 3,3 метрлы. Яганысь коркаос понна кышкытлык кылдэ, тудву 3,8-4 метрлэсь вылӥе вуэ ке. Каргуртын 172 юртъёс ву улэ шедьыны быгато.Та дырлы эскеремын калыклы шимес учыр сярысь ивортон сётӥсь оборудование. Школа дась ву улэ шедем коркаосысь улӥсьёсты интыяны. Поселенилэн бюджетаз 91 сюрс манет чакламын пулъёс, луо басьтыны, тротуаръёс лэсьтыны но ву тымиськон интыосты сузяны. Кулэ материалъёс басьтэмын ни. Тудву кошкон вакытэ ёросын 8 пыжъёс но 33 пумо техника ужаны дась.Эдуард Степанов  